Rosemary West

Rosemary Pauline ”Rose” West os. Letts; (s. 29. marraskuuta 1953 Northam, Devon, Englanti) on englantilainen sarjamurhaaja, joka tuomittiin elinkautiseen vankeuteen vuonna 1995 kymmenen nuoren naisen ja lapsen kidutuksesta ja murhasta, joista yksi oli hänen oma tyttärensä ja toinen hänen tytärpuolensa.

Rosemary West suorittaa rangaistustaan Low Newtonin vankilassa Englannissa. Rosemary Westin aviomies ja murhaajapari Fred West teki itsemurhan vuonna 1995 vankilassa odottaessaan oikeudenkäyntiä. Suurin osa murhista tapahtui parin kotona Gloucesterissa, Cromwell Street 25:ssä.

Fred Westin tiedetään murhanneen yhteensä 12 ihmistä. Kahteen ensimmäiseen tekoon Rosemary ei ollut osallinen, sillä tuohon aikaan hän ja Fred eivät vielä olleet tekemisissä keskenään.

 Lapsuus ja nuoruus 

Rosemary Letts syntyi toiseksi nuorimmaisena Northamissa Devonissa seitsenlapsiseen vähävaraiseen perheeseen. Hänen äitinsä Daisy Gwendoline Fuller Letts kävi läpi vaikean raskauden. Hän kärsi vakavasta masennuksesta ja sai sähköshokkihoitoa raskauden aikana aivan synnytykseen asti. Shokkiterapian on väitetty aiheuttaneen syntymättömälle sikiölle raskaudenaikaisia vammoja. Rosemarysta kasvoi ailahtelevainen ja seksuaalisesti hyvin varhaiskypsä teini, joka pärjäsi huonosti koulussa.

Rosemaryn vanhemmat erosivat hänen ollessaan teini-ikäinen. Rosemaryn kontrolloiva ja väkivaltainen, paranoidista skitsofreniaa sairastava isä William (Bill) Andrew Letts sai äkillisiä äärimmäisen väkivaltaisia raivokohtauksia ja oli käyttänyt Rosea seksuaalisesti hyväkseen ja raiskannut tätä 10-vuotiaasta lähtien, kuten myös hänen vanhempaa sisartaan Patriciaa. 13-vuotiaana Rose oli myös käyttänyt seksuaalisesti hyväkseen 9-vuotiasta veljeään Grahamia (s. 1957) ja nuorinta veljeään Gordonia. On myös mahdollista että Rosemaryn isoisä käytti tyttöä seksuaalisesti hyväkseen. 

 Fred Westin tapaaminen ja avioliitto 
Rosemary Letts tapasi Fred Westin ensimmäisen kerran Cheltenhamissa bussipysäkillä vuoden 1969 alussa, pian sen jälkeen, kun Rosemary oli täyttänyt 15 vuotta ja Fred oli 27-vuotias.Carter Woodrow, Jane: "3. The Treatment". Rose West: The Making of a Monster. Hodder & Stoughton, 2011. . s. 106–107, 158Burn, Gordon: Happy Like Murderers. Faber and Faber, London 1998. . s. 88–89, 265 Aluksi Fredin siivoton olemus oli Rosemarystä vastenmielinen, mutta häntä imarteli huomio, jota mies antoi hänelle seuraavina päivinä heidän istuessaan vieretysten samalla bussipysäkillä. Rosemary kieltäytyi kahdesti lähtemästä treffeille Fredin kanssa, mutta antoi tämän seurata häntä kotiinsa.Sounes, Howard: Fred and Rose: The Full Story of Fred and Rose West and the Gloucester House of Horrors. Warner Books, London. 1995. . s. 87, 88, 96, 99, 124

Huomattuaan Rosemaryn työskentelevän läheisessä leipäkaupassa, Fred suostutteli tuntemattoman naisen antamaan tälle lahjan ja selityksen, että "ulkopuolella oleva mies" oli pyytänyt häntä antamaan lahjan hänelle.Wilson, Colin: The Corpse Garden. True Crime Library, London, 1998. . s. 113, 119, 120 Hetkeä myöhemmin Fred astui sisään ja pyysi Rosemarya kanssaan treffeille samana iltana. Tämä hyväksyi tarjouksen. Pian tämän jälkeen Rosemary aloitti suhteen Fredin kanssa, ja hän vieraili tiheästi karavaanari-alueella, jossa Fred asui tyttärensä Anne Marien ja tytärpuolensa Charmainen kanssa, ensimmäisestä avioliitostaan Catherine "Rena" Costellon kanssa. Rosemarysta tuli lastenhoitaja Fredin pienille tyttärille, joiden hän totesi olevan laiminlyötyjä ja joita hän alun perin kohteli huolehtivaisesti ja hellästi ja jopa ehdotteli Fredille usein luontoretkiä kukkia poimimaan tyttöjen kanssa. 

Muutaman viikon sisällä ensimmäisestä tapaamisestaan Fredin kanssa ​​Rosemary jätti työnsä leipäkaupassa ryhtyäkseen kokopäiväiseksi lastenhoitajaksi Fredin lapsille; sovittiin että Fred antaa Rosemarylle riittävästi rahaa, jotta hän voi viedä sen omille vanhemmilleen perjantaisin vakuuttaakseen heille, että hän saa edelleen palkkaa leipäkaupasta. Useita kuukausia myöhemmin Rosemary esitteli Fredin vanhemilleen, jotka olivat järkyttyneitä tyttärensä kumppaninvalinnasta. Rosemaryn äitiä Daisyä ei vakuuttanut Fredin kerskaileva ja ylimielinen käytös, ja hän päätteli oikein, että tämä oli patologinen valehtelija. Hänen isänsä Bill paheksui jyrkästi suhdetta, uhkasi Frediä suoraan ja lupasi soittaa sosiaaliviranomaisille, jos tämä jatkaa seurustelua hänen tyttärensä kanssa.

Rosemaryn vanhemmat kielsivät tytärtään jatkamasta seurustelua Fredin kanssa, mutta tämä uhmasi heidän toiveitaan ja sai heidät käymään Gloucestershiren sosiaaliviranomaisten luona kertomassa, että heidän 15-vuotiaan tyttärensä oli seksisuhteessa vanhemman miehen kanssa ja että he olivat kuulleet huhuja, että tämä oli alkanut harjoittaa prostituutiota Fredin asuntoautossa."Fred & Rosemary West". Murder in Mind. No. 1. 1996. ISSN 1364-5803. S. 15 Rosemary sijoitettiin vaikeuksissa olevien nuorten kotiin Cheltenhamiin elokuussa 1969, ja hänen annettiin lähteä ulos vain valvottuna. Kun Rosemary sai palata kotiin tapaamaan vanhempiaan viikonloppuisin, hän käytti lähes poikkeuksetta tilaisuutta hyväkseen käydäkseen Fredin luona.

16-vuotissyntymäpäivänä Rosemary lähti vaikeuksissa olevien nuorten kodista ja palasi takaisin vanhempiensa luo Fredin istuessa 30 päivän tuomiota varkaudesta ja maksamattomista sakoista. Tämän vapauduttua Rosemary jätti vanhempiensa kodin muuttaakseen Cheltenhamiin Fredin asuntoon. Pian tämän jälkeen Fred haki Charmainen ja Anne Marien pois sijoituksesta sosiaaliviranomaisten luota. Rosemaryn isä teki viimeisen yrityksen estääkseen tytärtään näkemästä Frediä, ja poliisilääkäri tutki Rosemaryn helmikuussa 1970 ja vahvisti hänen olevan raskaana. Rosemary otettiin uudelleen huostaan, mutta hänet kotiutettiin 6. maaliskuuta sillä ehdolla, että hän keskeyttää raskautensa ja palaa perheensä luo. Sen sijaan Rosemary päätti asua Fredin kanssa, minkä seurauksena isä kielsi tytärtään tulemasta enää takaisin kotiin.

Vuonna 1970 Rosemary huomasi odottavansa Fredille lasta, joka sai nimekseen Heather Ann. Fred Westillä oli jo ennestään yksi lapsi Anna Marie entisen vaimonsa, Rena Costellon kanssa, ja tytärpuoli Charmaine, Costellon ja aasialaistaustaisen miehen suhteesta. Rosemary murhasi Charmainen kesäkuussa 1971 Fredin ollessa vankilassa ja vapauduttuaan Fred murhasi Catherine "Rena" Bernadette Costellon. 

 Avioliitto ja muutto Cromwell Street 25:een 
Fred ja Rosemary menivät naimisiin 29. tammikuuta 1972 Gloucesterin siviilirekisteritoimistossa, ja Fred nimitti itseään avioliittotodistuksessa virheellisesti poikamieheksi vaikka hän oli leskimies. Ketään sukulaista tai ystävää ei ollut kutsuttu tilaisuuteen.

Kun 19-vuotias Rosemary oli raskaana toista kertaa, pariskunta muutti Midland Roadilta lähellä olevaan taloon Cromwell Street 25:ssä. Kolmikerroksinen talo, joka sijaitsi lähellä Gloucesterin keskustaa oli aluksi vuokrattu kunnalta. Fred West osti myöhemmin kiinteistön kunnalta 7 000 punnalla. Ylempien kerrosten huoneita muutettiin yksiöiksi tuomaan talouteen vuokratuloja. Säilyttääkseen oman perheensä yksityisyyden Fred asensi ensimmäisen kerroksen tasanteelle lieden ja pesualtaan, jotta heidän vuokralaistensa ei tarvitsisi käydä pohjakerroksessa, jossa perhe asui. Vain Fred West ja hänen perheensä pääsivät talon takana olevaan puutarhaan. Rosemary synnytti kesäkuussa 1972 toisen tyttären, jolle annettiin nimeksi Mae June.

Rosemary ja Fred West tuomittiin ensimmäisen kerran seksuaalirikoksesta tammikuussa 1973. Pari yritti hyväksikäyttää kotonaan entistä lastenhoitajaansa Caroline Robertsia (os. Owen). Tämä onnistui kuitenkin pakenemaan ja ilmoitti tapauksesta poliisille. Westien toimintatapa alkoi tässä vaiheessa saada muotoaan. He etsivät nuoria naisia bussipysäkeiltä Gloucesterin ympäristössä ja ottivat heidät kyytiinsä. Tämän jälkeen he kyyditsivät uhrit kotiinsa, jossa näitä pidettiin vangittuina ja kidutettiin useita päiviä. Lopuksi uhrit surmattiin.

Rosemary toimi usein prostituoituna parin yhteisessä asunnossa Fred Westin katsellessa vierestä. Yksi vakioasiakkaista oli Rosemaryn oma isä, joka oli aikaisemmin käyttänyt Rosemarya seksuaalisesti hyväkseen. Rosemary oli usein raskaana ja lapsia oli kahdeksan: Heather Ann (lokakuussa 1970), Mae June (kesäkuussa 1972), Stephen Andrew (elokuussa 1973), Tara (joulukuussa 1977), Louise (marraskuussa 1978), Barry (kesäkuussa 1980), Rosemary junior "Ro-Ro" (huhtikuussa 1982) ja Lucyanna (heinäkuussa 1983). Viisi lapsista oli Fred Westin, mutta Tara, Rosemary junior ja Lucyanna olivat länsi-intialaisten asiakkaiden siittämiä. On myös mahdollista että Heather Ann oli joko Rosemaryn isän Billin tai Rosemaryn nuoremman veljen Grahamin siittämä.

Vielä neljännen lapsen syntymän jälkeen Rosemaryn oma isä Bill kävi tämän asiakkaana, ja raiskasi myös Fredin tytärtä, omaa lapsenlastaan Anna Marieta.Burn 1998, pp. 225-227 Fred ja Rose olivat raiskanneet Anna Marien jo 8-vuotiaana ja parittivat häntä 13-vuotiaasta lähtien myös asiakkaille joille uskoteltiin että Anne Marie oli 16-vuotias, Rosemaryn valvoessa vieressä jotta tyttö ei kertoisi oikeaa ikäänsä. Lisäksi Fredin veli John West raiskasi veljentytärtään Anna Marieta säännöllisesti, Fredin ja Rosen tyttären Maen John West oli raiskannut 5-vuotiaana Rosemaryn katsellessa vieressä. Anna Marie tuli raskaaksi isälleen 15-vuotiaana, kohdunulkoinen raskaus keskeytettiin.

 Uhrit 

Rikokset, joihin Rosemary West syyllistyi, tapahtuivat pääasiassa huhtikuun 1973 ja elokuun 1978 välisenä aikana. Kun Fred suoritti vankeusrangaistusta näpistyksestä, 17-vuotias Rosemary murhasi kesäkuussa 1971 Charmainen, Fredin 8-vuotiaan tytärpuolen liitosta Catherine "Rena" Costellon kanssa. Fred hautasi ruumiin heidän edellisen kotinsa terassin alle. Yksi Cromwell Streetin asunnosta löytyneistä ruumiista oli Rosemaryn ja Fredin yhteinen tytär, 16-vuotias Heather Ann. Westit murhasivat hänet kesäkuussa 1987: ennen surmaamistaan häntä kidutettiin, käytettiin seksuaalisesti hyväksi ja raiskattiin.

Tuttavilleen ja ystävilleen Westit kertoivat peitetarinan, jonka mukaan Heather oli lähtenyt töihin lomakylään. Muille lapsilleen he kuitenkin vitsailivat, että jos nämä eivät ole kunnolla, heidät pannaan terassin alle kuten Heather.

Elokuussa 1992 Fred West pidätettiin hänen raiskattuaan 13-vuotiaan tyttärensä Louisen kolmesti. Rosemary puolestaan pidätettiin lapseen kohdistuneesta väkivallasta epäiltynä. Syytteet kuitenkin hylättiin, kun tytär kieltäytyi todistamasta vanhempiaan vastaan oikeudessa. Kun kaikki Westien lapset määrättiin sijaiskoteihin, heräsivät epäilyt Heather Westin (kadoksissa vuodesta 1987) kohtalosta. Westien tapausta alettiin tutkia perinpohjaisesti.

Kun helmikuussa 1994 ensimmäiset ihmisjäännökset löytyivät Cromwell Street 25:ssä sijaitsevan talon puutarhasta, Fred West pidätettiin. Hän tunnusti murhanneensa noin yhdeksän ihmistä, joista hän erikseen nimesi Heather Westin (16 vuotta), Shirley Robinsonin (18 vuotta), Catherine (Rena) Bernadette Costello Westin (27 vuotta) ja Charmaine Costello Westin (8 vuotta) sekä Linda Goughin (19 vuotta). West kertoi poliisille että kellarin lattian alta löytyisivät vielä kuuden ihmisen jäännökset. Näiden ruumiinjäännösten tunnistettiin myöhemmin kuuluvan Carol Ann Cooperille (15 vuotta), Lucy Partingtonille (21 vuotta), Therésè Siegenthalerille (21 vuotta), Shirley Hubbardille (15 vuotta), Juanita Mottille (18 vuotta) ja Alison Chambersille (19 vuotta), jotka oli murhattu vuosina 1973—1979.

Rosemary West pidätettiin huhtikuussa 1994 syytettynä Linda Goughin murhasta. Fred West joutui Rosemary Westin kanssa oikeuteen kesäkuussa 1994. Fred Westiä syytettiin 11 murhasta ja Rosemaryä 9 murhasta.

Tuomio

Vaikka Rosemary West ei tunnustanut, todisteet häntä vastaan puhuivat puolestaan. Hän joutui oikeuteen lokakuussa 1995, yhdeksän kuukautta Fred Westin itsemurhan jälkeen. Fred onnistui hirttäytymään lakanaan sellissään Winson Greenin vankilassa Birminghamissa, vaikka oli jatkuvan tarkkailun alaisena juuri itsemurhamahdollisuuden vuoksi.

Valamiehistö oli yksimielinen Rosemaryn syyllisyydestä. Hänet tuomittiin kymmenestä murhasta 22. marraskuuta 1995. Tuomari Charles Mantell tuomitsi Rosemary Westin elinkautiseen eli 25 vuoden rangaistukseen todeten: ”Jos minun mielipiteeni ratkaisisi, sinua ei koskaan vapautettaisi.”

Westien talo osoitteessa Cromwell Street 25 purettiin vuonna 1996, ja sen paikalla on nykyisin jalkakäytävä.

Vuonna 1997 sisäministeri Jack Straw päätti, että Rosemary Westin täytyy viettää loppuelämänsä vankilassa. Näin Westistä tuli sarjamurhaaja Myra Hindleyn jälkeen toinen nainen Ison-Britannian rikoshistoriassa, joka on tuomittu elinkautiseen ilman ehdonalaisen mahdollisuutta.

Vuonna 2001 Rosemary West ilmoitti, ettei aio valittaa tuomiostaan. Tästä huolimatta hän kiistää syyllisyytensä edelleen.

 Populaarikulttuurissa ja mediassa 

 Fred and Rose West: Reopened on ITV:lle tuotettu dokumentti vuodelta 2021

 Fred & Rose West: A British Horror Story on Netflixille tuotettu dokumenttisarja, joka julkaistiin 14. toukokuuta 2025.
 Fred & Rose West: Love & Murder on Remone Jonesin, Jordan Hillin ja Brian Aabechin Entertain Me Productions Ltd:lle tekemä dokumentti YouTubessa
 Naiset jotka tappavat osa 1 - Rosemary West

Lähteet

Luokka:Brittiläiset sarjamurhaajat
Luokka:Prostituoidut
Luokka:Vuonna 1953 syntyneet
Luokka:Elävät henkilöt